Drs. H. BBA Djoko Warsito, yaiku tilas ketua pusat koperasi WARIS &amp; Kepala SMP N 4 Surakarta. Tokoh pendidik sing isih preduli marang koperasi iki wis disiplin wiwit cilik amarga didikané wong tuwa. Kadisiplinané wiwit cilik iku agawé dampak positif kanggoné Djoko. Piyambaké remen ngisi wektuné kanggo aktivitas lan kagiyatan kang akèh maslahaté, amarga piyambaké ora seneng amung lungguh tanpa agawé apa-apa. Pawiyatané duwéni pedoman yaiku, urip kanggo sinau, makarya, lan ngudi. Kanthi tradhisi mangkana iku, kasilé uga bisa dinikmati pawongan liyan lan lingkungané.